text: Nederlag til Esbjerg
  08 marts 2016 kl. 20.47
  Esbjerg kunne ikke hamle op med Rødovre, da det tirsdag aften gjaldt tredje DM-kvartfinale i ishockey. 
  Foråret venter lige om  hjørnet, og det betyder, at der skal kæmpes om guld, sølv og bronze i ishockey. I aften spillede Esbjerg den tredje kvartfinale mod Rødovre, men det var ikke vestjydernes aften. For holdet tabte 0-1 til Rødovre.
  Esbjerg har ellers vundet de to første kampe i kvartfinalerne. Der skal spilles i alt syv kampe, før vinderen til semifinalerne er fundet.
  